Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 466

1. OSZTÁLY ROBBANÓANYAGOK ÉS ROBBANÓANYAGOT TARTALMAZÓ TÁRGYAK 1.1 Általános előírások 1.1.1 Az 1 osztály fogalomkörébe tartozó anyagok és tárgyak közül csak az 1. táblázatban felsoroltak vagy annak valamely m.n.n. tételéhez vagy az «UN 0190 robbanóanyag minta» tételhez tartozók fuvarozhatók. Ezek az anyagok és tárgyak csak a 1.1.2 — 1.9.2 pontok feltételei és a 2.1 Függelékben megállapított feltételek szerint fuvarozhatók. 1.1.2 Az 1 osztályba a következő anyagok és tárgyak tartoznak: 1.1.2.1 Robbanóanyagok: szilárd vagy folyékony halmazállapotú anyagok vagy azok keverékei, amelyek önmagukban képesek vegyi reakcióra olyan hőmérsékletű, nyomású és sebességű gázok kiválásával, amelyek károsodást idézhetnek elő a környező tárgyakban. 1.1.2.2 Pirotechnikai anyagok: anyagok vagy anyagok keverékei, amelyeknek az a rendeltetése, hogy detonáció nélküli, önfenntartó exoterm kémiai reakció révén hőt fejlesszenek, lángot váltsanak ki, hanghatást keltsenek, ködöt vagy füstöt fejlesszenek, vagy e hatások valamilyen kombinációját fejtsék ki. Megjegyzés:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes